ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 5364-E.03.02.-342286/7-2017 од 18.10.2017.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број ЈН/3000/0649/2017(1058/2017), за набавку услуге: Испитивање громобранске инсталације и контрола изједначења потенцијала на објектима угроженим експлозивном атмосфером(ТЕНТ Б), на захтев заинтересованог лица, даје

**ДОДАТНЕ ИНФОРМАЦИЈЕ ИЛИ ПОЈАШЊЕЊА**

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења, а Наручилац објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

У тачки 4.2. Додатни услови, наводи се да потенцијални понуђач мора да поседује уређај за испитивање „који не варничи“. Испитивање изједначења потенцијала, врши се мерењем галванске непрекидности на самим инсталацијама, односно металним деловима инсталације. То се врши тако што се кроз металне делове пропушта једносмерна струја одређене јачине и мери отпорност, уз већ познати референтни напон. Шта значи појам „уређај који не варничи“? Сама метода мерења, која је уједно и једина метода којом може да се испита изједначење потенцијала, не гарантује да приликом испитивања неће доћи до варничења на местима где је изједначење потенцијала између металних делова инсталације, односно галванска повезаност лоша, а то не зависи од инструмента већ од саме инсталације која се испитује. Циљ овог испитивања је управо да се открију места на којима је галванска повезаност лоша, а то унапред не може да се зна. Самим тим условом који сте навели ни на који начин не повећавате безбедност приликом испитивања јер она не зависи од инструмента већ од методе испитивања. Једини начин да се безбедно провери изједначење потенцијала је да се изврши проветравање просторија у којима се врши испитивање како би се обезбедило да концентрација експлозивних смеша буде ниска. То се врши мерењем концентрације експлозивних смеша и за то је потребан посебан инструмент. „Уређај који не варничи“ за ову врсту испитивања не постоји тако да је овај услов потпуно бесмислен. Потребно је или кориговати услов или га избацити.

**ОДГОВОР 1:**

**У складу са постављеним питањем** Наручилац ће изменити Конкурсну документацију у делу 4. УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ. 75. И 76. ЗАКОНА О ЈАВНИМ НАБАВКАМА И УПУТСТВО КАКО СЕ ДОКАЗУЈЕ ИСПУЊЕНОСТ ТИХ УСЛОВА.

У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца